Vinayaka Chaturthi

**Ganesh Chaturthi** ( ISO :  ) (  ), juga dikenali sebagai **Vinayagar Chaturthi** di kawasan diaspora tamil seperti Malaysia dan Singapura, ialah  perayaan Hindu. Ia disambut untuk meraikan hari lahir dewa Hindu Ganesha.  Perayaan ini ditandai dengan pemasangan *[[Arca|murtis]] (Arca)* Ganesha (representasi pemujaan terhadap dewa) secara pribadi di rumah dan secara awam di pandal  yang Indah (pentas sementara). Sambutan termasuk pembacaan mantera Veda dan teks Hindu, doa dan *vrata* (berpuasa).  Hidangan persembahan dan prasada akan diagihkan dari pandal kepada komuniti, termasuk manisan seperti Kolukattai.Kolukattai dipercayai manisan kegemaran Ganesha   Perayaan ini berkahir pada hari kesepuluh selepas ia bermula, apabila arca dibawa dalam perarakan awam dengan iringan muzik dan nyanyian kumpulan, kemudian ditenggelamkan di kawasan air berhampiran seperti sungai atau laut, ia dipanggil Visarjana. Di Mumbai sahaja, sekitar 150,000 murti ditenggelamkan setiap tahun. Ia merupakan perayaan negeri bagi Maharashtra, India.    

Perayaan ini meraikan Ganesha sebagai Dewa Permulaan Baharu, Penghapus Halangan dan dewa kebijaksanaan dan Kecerdasan,   dan dirayakan di seluruh benua India oleh penganut Hindu, terutamanya di negeri-negeri seperti Maharashtra, Madhya Pradesh, Gujarat, Uttar Pradesh Odisha, Telangana, Andhra Pradesh, Tamil Nadu, Kerala, dan Goa, serta Sri Lanka. Ganesh Chaturthi juga disambut oleh diaspora Hindu di tempat lain seperti di Australia, New Zealand, Kanada, Singapura, Malaysia, Sri Lanka, Trinidad dan Tobago, Guyana, Suriname, Caribbean, Fiji, Mauritius, Afrika Selatan,  Amerika Syarikat, dan Eropah. Dalam kalendar Gregorian, Ganesh Chaturthi jatuh antara 22 Ogos dan 20 September setiap tahun.   

## Sejarah Perayaan

Walaupun tidak diketahui bila (atau bagaimana) Ganesh Chaturthi mula disambut, perayaan ini telah diraikan secara terbuka di Pune sejak era Raja Shivaji (1630–1680, pengasas Empayar Maratha ).  Para Peshwa memulakan perayaan Ganesh secara awam di ibu kota mereka di Pune semasa bulan Bhadrapad.  Selepas permulaan pemerintahan Raj British, perayaan Ganesh kehilangan sokongan negeri  dan menjadi sambutan keluarga peribadi di Maharashtra sehingga ia dihidupkan semula oleh pejuang kemerdekaan India dan reformis sosial Lokmanya Tilak .  

## Sambutan di India
Di India, Ganesh Chaturthi disambut terutamanya di rumah dan secara awam oleh kumpulan komuniti tempatan  Maharashtra, Madhya Pradesh, Gujarat, Uttar Pradesh, Rajasthan , Goa , Karnataka, Andhra Pradesh, Telangana, Tamil Nadu, Benggala Barat , Kerala dan Assam .

Pada hari yang sama, perayaan Chaurchan disambut di wilayah Mithila di Bihar yang berkaitan dengan Ganesha dan Chandra, dewa bulan Hindu.  

Murti-murti ini disembah selama beberapa hari di pandal dan ditenggelamkan di Teluk Bengal pada hari Ahad berikutnya. Di Kerala, perayaan ini juga dikenali sebagai **Lamboodhara Piranalu**, yang jatuh pada bulan Chingam

Di Tamil Nadu, perayaan, juga dikenali sebagai *Vinayaka Chaturthi* atau *Pillayar Chaturthi*, jatuh pada hari keempat selepas anak bulan dalam bulan Āvaṇi dalam takwin Tamil. Arca biasanya diperbuat daripada tanah liat,  kelapa dan produk organik lain. Murti-Murti ini disembah selama beberapa hari di pandal dan ditenggelamkan di Teluk Benggala pada hari Ahad berikutnya. Di Kerala perayaan ini juga dikenali sebagai *Lamboodhara Piranalu*, yang jatuh pada bulan Chingam .  

## Perayaan di luar India

Di Pakistan, perayaan Ganesh Chaturthi dikendalikan oleh Shri Maharashtra Panchayat, sebuah organisasi untuk Orang Marathi di Karachi. 

Ganesh Chaturthi disambut di UK oleh penduduk Hindu British yang tinggal di sana.  Sambutan tahunan juga diadakan di Sungai Mersey di Liverpool,   di Laut Utara di Clacton-on-Sea,  dan Tasik Caldecotte di Milton Keynes. 

Festival Ganesh Philadelphia ialah salah satu perayaan Ganesh Chaturthi yang paling popular di Amerika Utara.  Perayaan  juga disambut di Kanada (terutamanya di kawasan Toronto ), kawasan Detroit Metropolitan-Universiti Negeri Wayne, Mauritius, Malaysia dan Singapura. Perayaan ini dimulakan di  Mauritius pada tahun 1896,  dan kerajaan Mauritius telah menjadikannya sebagai cuti umum.  Di Malaysia dan Singapura, perayaan ini lebih dikenali sebagai Vinayagar Chaturthi kerana minoriti Hindu berbahasa Tamil . 

## Makanan

Hidangan manis utama semasa perayaan ini ialah Modak.

( *modak* dalam Marathi dan Konkani, *modakam* atau *kudumu* dalam Telugu, *modaka* atau *kadubu* dalam Kannada, *kozhakatta* atau *modakkam* dalam Malayalam dan *kozhukattai* atau *modagam* dalam Tamil ). *Modak* ialah ladu yang diperbuat daripada beras atau tepung gandum, disumbat dengan kelapa parut, jaggery, buah-buahan kering dan perasa lain dan dikukus atau digoreng. Satu lagi hidangan manis yang popular ialah *karanji* ( *karjikai* dalam bahasa Kannada ),. Makanan manis ini dipanggil *Nevri* di Goa dan sinonim dengan perayaan Ganesh di kalangan orang Goan dan diaspora Konkani . 

## Lihat juga

* Maha Shivaratri
* Durga Puja
* Ganesha Purana

## Nota

## Rujukan